stanford-oval/wikipedia huggingface dataset:
การเลือกตั้งผู้ว่าราชการกรุงเทพมหานคร พ.ศ. 2565
การรณรงค์เลือกตั้ง

ชัชชาติ สิทธิพันธุ์ และรสนา โตสิตระกูล เปิดเผยว่าจะลงรับสมัครเลือกตั้งเป็นผู้ว่าราชการกรุงเทพมหานครมาตั้งแต่ปี 2562 ส่วนผู้สมัครคนอื่น ๆ ทยอยเปิดเผยว่าจะลงรับสมัครตั้งแต่ช่วงปลายปี 2564 เป็นต้นมา สำหรับการหาเสียงในการเลือกตั้งครั้งนี้เป็นไปตามวิธีทั่วไป คือ การเยี่ยมบ้าน การลงพื้นที่ และการโฆษณาผ่านป้ายประกาศ
ชัชชาติเน้นนโยบายด้านคน ระบบเส้นเลือดฝอย สิ่งแวดล้อม เทคโนโลยี และเศรษฐกิจ รสนามีนโยบายการลอกคลองเพื่อระบายน้ำท่วม จ้างคนว่างงานขุดคลอง ส่งเสริมการใช้เซลล์แสงอาทิตย์ จัดสรรที่ดินให้คนจนเมืองได้ปลูกผักอินทรีย์ และควบคุมการจัดผังเมืองไม่ให้เอื้อประโยชน์กลุ่มนายทุน สุชัชวีร์มีนโยบายสร้างเมืองสวัสดิการ สร้างแก้มลิงใต้ดิน ให้มีโรงเรียนสาธิตทุกเขต และเสนอให้เป็นเจ้าภาพโอลิมปิกฤดูร้อน 2036 วิโรจน์มีนโยบายการกระจายงบประมาณลงไปยังชุมชนต่าง ๆ มากขึ้น การเปลี่ยนที่รกร้างเป็นที่สาธารณะ การสร้างที่อยู่อาศัยใจกลางเมือง และการกำจัดปัญหาเรื่องส่วย อัศวินมีนโยบายป้องกันน้ำท่วม แก้ปัญหาพื้นที่สีเขียว เชื่อมต่อการเดินทาง และสานต่อสิ่งที่ตนเคยทำไว้ในช่วงที่ดำรงตำแหน่งเป็นผู้ว่าราชการฯ สกลธี ภัททิยกุล มีนโยบายการนำปัญญาประดิษฐ์เข้ามาใช้แก้ปัญหาจราจร เพิ่มการขนส่งสายรอง การใช้รถบัสไฟฟ้า และการปรับปรุงสวนสาธารณะ ส่วนนาวาอากาศตรี ศิธา ทิวารี มีนโยบายการนำเทคโนโลยีบล็อกเชนมาเพิ่มประสิทธิภาพการทำงานให้กทม. การพัฒนาโรงเรียนในกทม. ให้คุณภาพเท่ากัน การเพิ่มพื้นที่สีเขียว การส่งเสริมรถยนต์ไฟฟ้า และการให้รางวัลจูงใจเพื่อเพิ่มการมีส่วนร่วมของประชาชน
เนื่องจากผลสำรวจความคิดเห็นปรากฏว่า ชัชชาติมีคะแนนนำมาโดยตลอด ทำให้มีผู้สนับสนุนผู้สมัครบางคนออกมาจูงใจด้วยเหตุผลต่าง ๆ เช่น สุเทพ เทือกสุบรรณ อดีตรองนายกรัฐมนตรี ออกมาให้ความเห็นว่าควรเลือกสกลธีเพราะชัชชาติเคย "ได้ประโยชน์จากระบอบทักษิณ" และพลโท นันทเดช เมฆสวัสดิ์ อดีตหัวหน้าศูนย์ปฏิบัติการพิเศษ ศูนย์รักษาความปลอดภัยแห่งชาติ ออกมาโพสต์เฟซบุ๊กว่า "ไม่เลือกเราเขามาแน่ ภาค 2" ซึ่งเรียกร้องให้ผู้ที่จะออกเสียงให้ผู้สมัคร 4 คนที่ "ไม่เอาทักษิณ ชินวัตร" มาเลือกผู้สมัครคนเดียวกันเสียเพื่อให้ชนะชัชชาติ ซึ่งเป็นวิธีการที่เรียกว่า การออกเสียงทางยุทธศาสตร์ ในช่วงโค้งสุดท้ายก่อนการเลือกตั้ง รสนาใช้วิธีการทำนองเดียวกัน โดยระบุเพิ่มเติมว่า คนที่จงรักภักดีและยึดมั่นในพระราชดำรัสของพระบาทสมเด็จพระมหาภูมิพลอดุลยเดชมหาราช บรมนาถบพิตรจะไม่มีวันเทคะแนนให้คนโกงไปปกครองบ้านเมือง
พลเอก ประยุทธ์ จันทร์โอชา นายกรัฐมนตรี ลงพื้นที่คลองโอ่งอ่างซึ่งอาจมองได้ว่าเป็นการสนับสนุนอัศวินให้เป็นผู้ว่าราชการกรุงเทพมหานครอีกสมัย แม้สารดังกล่าวอาจไม่ชัดเจนด้วยข้อจำกัดตามกฎหมาย นอกจากนี้อัศวินยังได้ผู้สมัครสมาชิกสภากรุงเทพมหานครพรรคพลังประชารัฐ ช่วยหาเสียงให้
ไม่กี่วันก่อนเลือกตั้งมีผู้ใช้อินเทอร์เน็ตอ้างว่าตนได้รับข้อความเชิญชวนไปออกเสียงให้กับสุชัชวีร์ แต่พรรคประชาธิปัตย์ออกมาปฏิเสธว่าไม่ใช่ผู้กระทำ และไม่ทราบที่มาเช่นกัน
ในช่วงก่อนการเลือกตั้งครั้งนี้ยังมีการจัดการโต้วาทีระหว่างผู้สมัครรับเลือกตั้งหลายเวที
การเลือกตั้ง

การเลือกตั้งครั้งนี้มีการจัดคูหาแยกพิเศษสำหรับผู้ที่เจ็บป่วยด้วยโรคโควิด-19 ในคูหาเลือกตั้ง รวมถึงมีการตรวจอุณหภูมิและบริการเจลล้างมือแอลกอฮอล์ นอกจากนี้ยังยินยอมให้ผู้ลงคะแนนนำปากกามาใช้กาเองหากกังวลเรื่องการระบาดของโควิด-19 คูหาเปิดให้ลงคะแนนเสียงในเวลา 8 นาฬิกา และบางจุดเลือกตั้งมีผู้มาต่อแถวก่อนเปิดคูหา เช่น สถานีกลางบางซื่อ ซึ่งมีจุดเลือกตั้งแปดจุดตั้งอยู่รวมกัน
ในขณะเลือกตั้ง อิทธิพร บุญประคอง ประธานคณะกรรมการการเลือกตั้ง (กกต.) ออกมาระบุว่า หากนำปากกามาเองขอให้เป็นปากกาสีน้ำเงินเท่านั้น การนำปากกาสีอื่นมาใช้อาจทำให้บัตรเสีย แต่ ขจิต ชัชวานิชย์ รักษาราชการแทนผู้ว่าราชการกรุงเทพมหานคร และ ปลัดกรุงเทพมหานคร ได้ออกมาชี้แจงในภายหลังว่าสามารถใช้ปากกาสีอื่นได้ ตราบใดก็ตามที่สามารถมองเห็นได้ชัดเจน ความขัดแย้งกันดังกล่าวสร้างเสียงวิพากษ์วิจารณ์ในอินเทอร์เน็ต ทั้งนี้ กกต. เคยออกเอกสารชี้แจงว่า เบื้องต้นการใช้ปากกาหมึกสีอื่น ไม่ได้หมายความว่าจะเป็นบัตรเสียในทันที เนื่องจากไม่มีกฎหมายหรือระเบียบห้ามไว้ ด้านแสวง บุญมี เลขาธิการ กกต. กล่าวว่า ลักษณะบัตรเสียตามกฎหมายข้อหนึ่งคือ "บัตรที่ทำสัญลักษณ์เพื่อเป็นที่สังเกต" การใช้ปากกาสีอื่นนอกจากสีน้ำเงินอาจทำให้มีข้อสงสัยในเรื่องการทุจริต แต่ทั้งนี้ก็อยู่ที่ดุลยพินิจของกรรมการประจำหน่วยเลือกตั้ง ว่าจะให้บัตรที่กาด้วยปากกาที่ไม่ใช่สีน้ำเงิน เป็นบัตรเสียหรือไม่
ผลการเลือกตั้ง

| ผลการเลือกตั้งผู้ว่าราชการกรุงเทพมหานคร พ> ศ. 2565.พรรค | ผลการเลือกตั้งผู้ว่าราชการกรุงเทพมหานคร พ> ศ. 2565.พรรค | ผลการเลือกตั้งผู้ว่าราชการกรุงเทพมหานคร พ> ศ. 2565.ผู้สมัคร | ผลการเลือกตั้งผู้ว่าราชการกรุงเทพมหานคร พ> ศ. 2565.คะแนนเสียง | ผลการเลือกตั้งผู้ว่าราชการกรุงเทพมหานคร พ> ศ. 2565.% | ผลการเลือกตั้งผู้ว่าราชการกรุงเทพมหานคร พ> ศ. 2565.± |
| --- | --- | --- | --- | --- | --- |
|  | อิสระ | ชัชชาติ สิทธิพันธุ์ (8) | 1,386,215 | 51.84 | – |
|  | ประชาธิปัตย์   | สุชัชวีร์ สุวรรณสวัสดิ์ (4) | 254,647 | 9.52 | – |
|  | ก้าวไกล | วิโรจน์ ลักขณาอดิศร (1) | 253,851 | 9.49 | – |
|  | อิสระ | สกลธี ภัททิยกุล (3) | 230,455 | 8.61 | – |
|  | กลุ่มรักษ์กรุงเทพ | พลตำรวจเอกอัศวิน ขวัญเมือง (6) | 214,692 | 8.02 | – |
|  | อิสระ | รสนา โตสิตระกูล (7) | 78,993 | 2.95 | – |
|  | ไทยสร้างไทย | นาวาอากาศตรีศิธา ทิวารี (11) | 73,720 | 2.75 | – |
|  | อิสระ | วีรชัย เหล่าเรืองวัฒนะ (5) | 20,742 | 0.77 | – |
|  | อิสระ | พันโทหญิงฐิฏา รังสิตพล มานิตกุล (2) | 19,847 | 0.74 | – |
|  | อิสระ | วัชรี วรรณศรี (9) | 8,274 | 0.30 | – |
|  | อิสระ | โฆสิต สุวินิจจิต (24) | 3,247 | 0.12 | – |
|  | อิสระ | ประยูร ครองยศ (12) | 2,219 | 0.08 | – |
|  | อิสระ | ศุภชัย ตันติคมน์ (10) | 2,189 | 0.08 | – |
|  | กลุ่มใส่ใจ | ศศิกานต์ วัฒนจันทร์ (16) | 2,129 | 0.07 | – |
|  | อิสระ | วรัญชัย โชคชนะ (22) | 1,128 | 0.04 | – |
|  | อิสระ | ธเนตร วงษา (14) | 1,092 | 0.04 | – |
|  | อิสระ | สุมนา พันธุ์ไพโรจน์ (18) | 908 | 0.03 | – |
|  | อิสระ | พิศาล กิตติเยาวมาลย์ (13) | 868 | 0.03 | – |
|  | อิสระ | วิทยา จังกอบพัฒนา (31) | 812 | 0.03 | – |
|  | อิสระ | อุเทน ชาติภิญโญ (17) | 756 | 0.02 | – |
|  | พลังสังคมใหม่ | ไกรเดช บุนนาค (19) | 636 | 0.02 | – |
|  | อิสระ | พลอากาศตรีทูตปรีชา เลิศสันทัดวาที (15) | 574 | 0.02 | – |
|  | อิสระ | อมรพรรณ อุ่นสุวรรณ (20) | 558 | 0.02 | – |
|  | ประชากรไทย  | กฤตชัย พยอมแย้ม (29) | 494 | 0.01 | – |
|  | อิสระ | ประพัฒน์ บรรจงศิริเจริญ (25) | 460 | 0.01 | – |
|  | อิสระ | เฉลิมพล อุตรัตน์ (23) | 431 | 0.01 | – |
|  | กรีน   | พงศา ชูแนม (30) | 424 | 0.01 | – |
|  | อิสระ | ภูมิพัฒน์ อัศวภูภินทร์ (27) | 391 | 0.01 | – |
|  | อิสระ | พลตำรวจโทมณฑล เงินวัฒนะ (26) | 359 | 0.01 | – |
|  | อิสระ | นิพันธ์พนธ์ สุวรรณชนะ (21) | 342 | 0.01 | – |
| ผลรวม | ผลรวม | ผลรวม | 2,651,447 | 100.00 | — |

| บัตรดี | บัตรดี | บัตรดี | 2,651,447 | 95.80 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 72,227 | 2.70 | – |
| บัตรเสีย | บัตรเสีย | บัตรเสีย | 40,017 | 1.50 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 2,673,696 | 60.73 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 4,402,941 | 100.00 | — |
: อิสระ ได้ที่นั่งจาก ประชาธิปัตย์
ผลการเลือกตั้ง > การวิเคราะห์ผลการเลือกตั้ง

ผลการเลือกตั้งพบว่าชัชชาติได้คะแนน 1,386,215 คะแนน สูงที่สุดตั้งแต่จัดการเลือกตั้งมา โดยชัชชาติมีคะแนนนำคู่แข่งอันดับสองกว่า 1,131,568 คะแนน เวิร์คพอยท์ทูเดย์วิเคราะห์ว่าสาเหตุที่คะแนนเสียงของชัชชาติถล่มทลายในการเลือกตั้งมีเหตุผลหลายประการ รวมถึงการที่ลงสมัครในนามอิสระ, ผลงานในสมัยเป็นรัฐมนตรีกระทรวงคมนาคมที่ถูกสกัดกั้นไว้, วิสัยทัศน์ที่ชัดเจน, จำนวนผู้ติดตามบนเฟซบุ๊กที่มากกว่าผู้สมัครคนอื่น และการเตรียมตัวยาวนานสองปีครึ่งก่อนการเลือกตั้ง ดร.สติธร ธนานิธิโชติ ผู้อำนวยการสำนักนวัตกรรมเพื่อประชาธิปไตย สถาบันพระปกเกล้า ให้ความเห็นว่าผลการเลือกตั้งที่คนเลือกชัชชาตินั้นเป็นเพราะประชาชนไม่ได้อยากเห็นการเปลี่ยนแปลงครั้งมโหฬาร เพียงแต่อยากเห็นการบริหารเมืองเป็นไปอย่างมีประสิทธิภาพ เช่น เก็บขยะตรงเวลาหรือเพิ่มพื้นที่สีเขียวเท่านั้น
รองศาสตราจารย์อนุสรณ์ ธรรมใจ จากวิทยาลัยนานาชาติปรีดี พนมยงค์ มหาวิทยาลัยธรรมศาสตร์ เสนอว่าผลการเลือกตั้งในครั้งนี้ตอกย้ำข้อเท็จจริงว่า "เครือข่ายของกลุ่มแนวคิดอนุรักษ์นิยมขวาจัด กลุ่มปรปักษ์ประชาธิปไตยอ่อนแอลง และ ไม่เป็นที่นิยมในกลุ่มคนรุ่นใหม่ ขณะที่แนวความคิดก้าวหน้า เสรีนิยม และการยึดถือหลักการประชาธิปไตยเข้มแข็งขึ้นอย่างชัดเจน" ขณะที่พิชาย รัตนดิลก ณ ภูเก็ต อาจารย์จากสถาบันบัณฑิตพัฒนบริหารศาสตร์ มองว่าการแบ่งขั้วในกรุงเทพมหานครลดลงเนื่องจากชัชชาติสามารถรวบรวมเสียงได้จากฝ่ายต่าง ๆ ได้ ฐิตินันท์ พงษ์สุทธิรักษ์ กล่าวว่าผลการเลือกตั้งนี้เป็นเสมือนการประท้วงต่อการบริหารงานที่ผิดพลาดและด้อยประสิทธิภาพของระบบทหารที่ครอบงำการเมืองไทยมาอย่างยาวนาน ยุทธพร อิสรชัย วิเคราะห์ว่าผลการเลือกตั้งนี้สะท้อนถึงความเบื่อหน่ายต่อการบริหารงานของรัฐบาลชุดปัจจุบัน และอาจส่งผลไปยังการเลือกตั้งใหญ่ที่กำลังจะมาถึง ซึ่งสอดคล้องกับมุมมองต่อการเลือกตั้งครั้งนี้ของทักษิณ ชินวัตร แต่ทักษิณเสริมว่าชัชชาติได้คะแนนเสียงจากผู้ที่ชอบพรรคก้าวไกลด้วย แต่เลือกออกเสียงตามยุทธศาสตร์เพื่อหวังให้ชัชชาติชนะขาดลอย ปานเทพ พัวพงษ์พันธ์ อดีตแกนนำพันธมิตรประชาชนเพื่อประชาธิปไตย วิเคราะห์ว่าในการเลือกตั้งครั้งนี้มีผู้เลือกตั้งอยู่ในฝ่ายต่อต้านรัฐบาล 1.71 ล้านเสียง (63.99%) ซึ่งเป็นตัวเลขที่เพิ่มขึ้นจากเมื่อการเลือกตั้งทั่วไปปี 2562 ถึง 3 แสนเสียง ขณะที่อยู่ในฝ่ายรัฐบาล 1.26 ล้านเสียง (29.08%) หรือลดลงเกือบ 5 แสนเสียงในช่วงเวลาเดียวกัน อย่างไรก็ดี มงคล บางประภา นายกสมาคมนักข่าวนักหนังสือพิมพ์แห่งประเทศไทย มองว่าผลการเลือกตั้งในกรุงเทพมหานครสะท้อนเสียงร้อยละ 20–30 ของเสียงในนครใหญ่ ๆ เท่านั้น
ผลการเลือกตั้ง > การประกาศผลและข้อร้องเรียน

คณะกรรมการการเลือกตั้ง (กกต.) ประชุมหารือการประกาศผลคะแนนเลือกตั้งผู้ว่าราชการกรุงเทพมหานครและสมาชิกสภากรุงเทพมหานครอย่างเป็นทางการครั้งแรก ในวันที่ 30 พฤษภาคม 2565 ส่วนการร้องเรียนนั้น เบื้องต้นมี 24 สำนวน ส่วนมากเป็นประเด็นการปิดป้ายหาเสียงไม่ถูกต้อง และใช้ข้อความหาเสียงหมิ่นเหม่และเกินขอบอำนาจ โดยชัชชาติ สิทธิพันธุ์ ถูกร้องเรียนในเรื่องการนำป้ายเลือกตั้งมาทำกระเป๋าผ้า และการดูถูกระบบราชการ ด้านโคทม อารียา อดีต กกต.ให้ความเห็นว่าข้อกล่าวหาต่อชัชชาติไม่มีน้ำหนักเพียงพอที่จะกระทบการประกาศผลเลือกตั้ง สมชัย ศรีสุทธิยากร อดีต กกต. เชื่อว่า กกต. จะไม่กล้าให้ใบส้ม (จัดการเลือกตั้งใหม่โดยตัดชัชชาติออก) โดยยกตัวอย่างกรณีการให้ใบส้มที่เขต 8 เชียงใหม่เมื่อปี 2562 ซึ่งศาลจังหวัดฮอดได้สั่งให้ กกต. ชดใช้ค่าเสียหายรวมกว่า 70 ล้านบาท
กกต. ถูกวิจารณ์ว่ารับรองผลการเลือกตั้งผู้ว่าราชการกรุงเทพมหานคร พ.ศ. 2565 ล่าช้า แม้ กกต. จะยืนยันว่าตนมีอำนาจประกาศผลการเลือกตั้งได้ภายใน 30–60 วัน แต่ก็มีผู้วิจารณ์ว่าเป็นความล่าช้าโดยไม่มีเหตุอันควร และไกลเกินกว่าเหตุอย่างชัดเจน ความไม่พอใจดังกล่าวทำให้เกิดแฮชแท็ก #กกตเป็นเหี้ยอะไร ติดเทรนด์ทวิตเตอร์ อนึ่ง กกต. เคยถูกวิจารณ์ทำนองเดียวกันในการเลือกตั้งครั้งก่อนหน้า ซึ่งในขณะนั้น กกต. รับรองให้ หม่อมราชวงศ์สุขุมพันธุ์ บริพัตร เป็นผู้ว่าราชการกรุงเทพมหานคร ในวันที่ 27 มีนาคม พ.ศ. 2556 หลังวันเลือกตั้ง 24 วัน
กกต. ได้ประกาศรับรองผลเลือกตั้งครั้งนี้อย่างเป็นทางการในวันที่ 31 พฤษภาคม พ.ศ. 2565
ปฏิกิริยา

ชัยธวัช ตุลาธน เลขาธิการพรรคก้าวไกล เปิดเผยว่าคะแนนเสียงของวิโรจน์ได้น้อยกว่าที่คาดถึง 2–3 เท่า โดยคิดจากคะแนนเสียงอย่างน้อย 6 แสน ถึง 8 แสนสมัยเลือกตั้งทั่วไปปี 2562 ทำให้เกิดคำถามว่าแนวทางที่พรรคก้าวไกลเสนออาจไม่เป็นที่ยอมรับของชาวกรุงเทพมหานคร เขากล่าวว่า "ก็เป็นประเด็นให้เรากลับไปคิดได้ แต่ก็มีอีกเหมือนกันที่บอกว่าแบบนี้ควรทำงานการเมืองระดับชาติดีกว่า แต่มันไม่ตรงไปตรงมาขนาดนั้น เพราะมีคนจำนวนหนึ่งที่บอกพร้อมเลือก ส.ก.ก้าวไกล แต่ไม่ขอเลือกวิโรจน์เป็นผู้ว่าฯ เพราะมองภาพผู้ว่าฯ เป็นอีกแบบหนึ่ง แต่ถ้าวิโรจน์ไปทำงานการเมืองภาพใหญ่ โอเคเลย" ด้านอดีตนักการเมืองพรรคประชาธิปัตย์ที่ไม่เปิดเผยชื่อรายหนึ่ง กล่าวว่า การเลือกตั้งครั้งนี้จะเป็นบททดสอบสมมติฐานของจุรินทร์ ลักษณวิศิษฏ์ที่ว่า หากไม่มีประยุทธ์ คนจะกลับมาเลือกพรรคประชาธิปัตย์หรือไม่ ผู้นำพรรคประชาธิปัตย์แถลงว่า "คะแนนที่ออกมาเป็นไปในทิศทางบวกสำหรับพรรค" แต่คะแนนเสียงของสุชัชวีร์ยังน้อยกว่า 470,000 เสียงที่เคยได้ในกรุงเทพมหานครสมัยเลือกตั้งทั่วไปปี 2562
ชัชชาติกล่าวว่า "วันนี้เป็นวันที่มีความหมายสำหรับผมส่วนตัว เมื่อ 8 ปีที่แล้วอยู่ในเหตุการณ์รัฐประหาร ถูกคลุมหัว มัดมือ ถูกนำตัวไปที่ใดก็ยังไม่รู้ เพราะเขาคลุมหัวไปและกลับ แต่ไม่ได้รู้สึกโกรธ แค้น หรือ เกลียด ให้อภัยกับสิ่งที่เกิดขึ้น แต่เป็นความทรงจำที่เตือนใจเรา เมื่อไหร่ที่ประชาชนทะเลาะ เกลียด โกรธ ซึ่งกันและกัน สุดท้ายจะมีกลุ่มคน ที่มาได้ผลประโยชน์ เราเห็นต่างกันได้ แต่โกรธ อย่าเกลียด สร้างความเกลียดชังซึ่งกันและกัน" พร้อมกับให้ข้าราชการไปศึกษานโยบายของเขาทางเว็บไซต์ "ถ้าหากไม่ฟังประชาชน ทู่ซี้ ประชาชนทนไม่ไหวก็จะอยู่ลำบาก" ชัชชาติกล่าว เมื่อถูกถามว่าจะประสานงานกับรัฐบาลได้หรือไม่ ชัชชาติตอบว่า "ผมว่าผู้ว่าฯ กทม. ได้คะแนนเสียงมากกว่านายกฯ อีกนะ ไม่ได้ท้าทาย แต่เราเอาประโยชน์ของประชาชนเป็นที่ตั้ง ไม่ได้คุยด้วยอารมณ์ หรือ ทะเลาะกัน แต่เมื่อ ประชาชนเลือกเรามา ก็ต้องใช้เหตุผล และการคุยกันก็ต้องมีระบบระเบียบ ขั้นตอน" ด้านประยุทธ์ตอบโต้ว่าการเลือกตั้งครั้งนี้จัดขึ้นใน "จังหวัดหนึ่งเท่านั้นเอง" ไม่ได้สะท้อนถึงความนิยมของเขาหรือรัฐบาลในภาพรวมของประเทศ
ในช่วงไล่เลี่ยกับการเลือกตั้ง ซึ่งเป็นช่วงเวลาหลายปีหลังจากคณะรักษาความสงบแห่งชาติระงับการเลือกตั้งท้องถิ่นทุกระดับ ได้เกิดกระแสเรียกร้องให้ต่างจังหวัดสามารถเลือกตั้งผู้ว่าราชการจังหวัดของตนเองได้ โดยมีการทำกิจกรรมทั้งในจังหวัดขอนแก่น เชียงราย เชียงใหม่ และภูเก็ต ด้าน รศ. สิริพรรณ นกสวน สวัสดี อาจารย์ประจำคณะรัฐศาสตร์ จุฬาลงกรณ์มหาวิทยาลัย กล่าวว่า "กระแสความต้องการมีมากขึ้นจริง ๆ และการเลือกตั้งผู้ว่าฯ กทม. ครั้งนี้ได้สร้างแรงบันดาลใจแก่พวกเขาแล้ว"
ดูเพิ่ม

การเลือกตั้งสมาชิกสภากรุงเทพมหานคร พ.ศ. 2565
แหล่งข้อมูลอื่น

| ก่อนหน้า |  | การเลือกตั้งผู้ว่าราชการกรุงเทพมหานคร พ> ศ. 2565 |  | ถัดไป |
| --- | --- | --- | --- | --- |
| การเลือกตั้งผู้ว่าราชการกรุงเทพมหานครพ.ศ. 2556 |  |   การเลือกตั้งผู้ว่าราชการกรุงเทพมหานคร พ.ศ. 2565    |  | การเลือกตั้งผู้ว่าราชการกรุงเทพมหานครครั้งถัดไป |
| ด ค กการเลือกตั้งผู้ว่าราชการกรุงเทพมหานคร |
| --- | --- |
 2518  2528  2533  2535  2539  2543  2547  2551  2552  2556  2565  ครั้งถัดไป 
ป้ายหาเสียงของชัชชาติชิ้นหนึ่งในเขตบางบอน โดยชัชชาติเองระบุว่าสามารถนำมาตัดเป็นถุงผ้าได้เมื่อสิ้นสุดการเลือกตั้ง
คูหาเลือกตั้งแห่งหนึ่ง
การนับคะแนนที่คูหาเลือกตั้งหนึ่งในเขตบางบอน
ปุ่มแฮมเบอร์เกอร์

ไอคอนเมนูขณะซ่อน (collapsed) ในลักษณะของปุ่มแฮมเบอร์เกอร์ (Hamburger Button)
ปุ่มแฮมเบอร์เกอร์ หรือ แถบแฮมเบอร์เกอร์ (อังกฤษ: hamburger button) เป็นปุ่มที่มักวางไว้มุมบนของส่วนต่อประสานกราฟิกกับผู้ใช้ (Graphical User Interface; GUI) ชื่อ “แฮมเบอร์เกอร์” นั้นได้มาจากลักษณะที่ดูคล้ายกับแฮมเบอร์เกอร์ซึ่งเกิดขึ้นอย่างไม่ได้ตั้งใจ หน้าที่ของปุ่มแฮมเบอร์เกอร์คือเป็นปุ่มท็อกเกิล (toggle) สำหรับเรียกเมนู (ซึ่งบางครั้งเรียกว่า เมนูแฮมเบอร์เกอร์; hamburger menu) หรือแถบนำทาง (navigation bar) ระหว่างซ่อน (collapsed) อยู่หลังปุ่มหรือแสดงผลบนหน้าจอ ไอคอนที่เกี่ยวข้องกับวิจิตนี้ประกอบด้วยเส้นแนวนอนสามเส้น หรืออีกชื่อหนึ่งเรียกว่า “ไอคอนเมนูขณะซ่อน” (collapsed menu icon)
ประวัติ > การออกแบบดั้งเดิม

ไอคอนนี้ดั้งเดิมแล้วออกบบโดย นอร์ม โค๊กซ์ (Norm Cox) เพื่อใช้ในอินเตอร์เฟซของ ซีรอกซ์สตาร์ (Xerox Star) ซึ่งเปิดตัวในปี 1981 ไอคอนนี้กลับมาสู่การใช้อย่างแพร่หลายเริ่มต้นในปี 2009 ซึ่งเริ่มจากความนิยมในการใช้มือถือสูงขึ้น และปัญหาเกิดเมื่อการออกแบบอินเตอร์เฟซนั้นต้องทำกับพื้นที่หน้าจอที่จำกัดขนาดการแสดงผลของแอพพลิเคชันมือถือ โค๊กซ์อธิบายการสร้างสรรค์ไอคอนนี้ของเขาว่า “กราฟิกนี้ต้ังใจจะให้มีลักษณะเรียบง่ายแบบ ‘ป้ายบอกทางบนท้องถนน’ กล่าวคือ เรียบง่าย จดจำการใช้งานได้ และเลียนแบบลักษณะของรายชื่อเมนูที่จะแสดงผลเมื่อกดปุ่มลงไป ด้วยความที่การออกแบบนั้นทำให้พื้นที่พิกเซลที่จำกัด มันเลยต้องโดดเด่นแต่เรียบง่าย ตอนนั้นผมรู้สึกว่าเราต้องออกแบบมันให้ได้ในพื้นที่แค่ 16x16 พิกเซลเองเท่านั้นมั้ง (หรืออาจเป็น 13x13 พิกเซลก็ได้นะ ผมจำตัวเลขเป๊ะ ๆ ไม่ได้)” (“Its graphic design was meant to be very “road sign” simple, functionally memorable, and mimic the look of the resulting displayed menu list. With so few pixels to work with, it had to be very distinct, yet simple. I think we only had 16×16 pixels to render the image. (or possibly 13×13… can’t remember exactly).”)
ปุ่มแฮมเบอร์เกอร์ในอินเตอร์เฟซของกูเกิลโครมรุ่น 22 สังเกตบริเวณมุมขวาบนของเบราเซอร์
จังหวัดพัทลุง

สำหรับความหมายอื่นของ "พัทลุง" ดูที่ พัทลุง (แก้ความกำกวม)
| จังหวัดพัทลุง |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Phatthalung
จากซ้ายไปขวา บนลงล่าง :เขาอกทะลุ วังเจ้าเมืองพัทลุง อุทยานนกน้ำทะเลน้อย ยอยักษ์คลองปากประ
   ธง ตรา
คำขวัญ: เมืองหนังโนรา อู่นาข้าว พราวน้ำตก แหล่งนกน้ำ ทะเลสาบงาม เขาอกทะลุ น้ำพุร้อน
แผนที่ประเทศไทย จังหวัดพัทลุงเน้นสีแดงแผนที่ประเทศไทย จังหวัดพัทลุงเน้นสีแดง
ประเทศ:  ไทย
การปกครอง
 • ผู้ว่าราชการ : รัฐศาสตร์ ชิดชู   (ตั้งแต่ พ.ศ. 2567) 
 • นายก อบจ. : วิสุทธิ์ ธรรมเพชร   (ตั้งแต่ พ.ศ. 2555) 
พื้นที่
 • ทั้งหมด: 3,424.473 ตร.กม. (1,322.196 ตร.ไมล์)
อันดับพื้นที่: อันดับที่ 58
ประชากร (พ.ศ. 2566)
 • ทั้งหมด: 520,598 คน
 • อันดับ: อันดับที่ 50
 • ความหนาแน่น: 152.02 คน/ตร.กม. (393.7 คน/ตร.ไมล์)
 • อันดับความหนาแน่น: อันดับที่ 28
รหัส ISO 3166: TH-93 
ชื่อไทยอื่น ๆ: เมืองลุง เสกัก
สัญลักษณ์ประจำจังหวัด
 • ต้นไม้: พะยอม
 • ดอกไม้: พะยอม
 • สัตว์น้ำ: ปลากระแห
ศาลากลางจังหวัด
 • ที่ตั้ง: ถนนราเมศวร์ ตำบลคูหาสวรรค์ อำเภอเมืองพัทลุง จังหวัดพัทลุง 93000
 • โทรศัพท์: 0 7461 3409
 • โทรสาร: 0 7461 3409
เว็บไซต์: http://www.phatthalung.go.th/
 
 ส่วนหนึ่งของสารานุกรมประเทศไทย
พัทลุง เป็นจังหวัดในภาคใต้ตอนล่างของประเทศไทย ห่างจากกรุงเทพมหานคร ประมาณ 860 กิโลเมตร มีจังหวัดที่อยู่ติดกันได้แก่ นครศรีธรรมราช ตรัง สตูล สงขลา และมีพื้นที่ด้านตะวันออกของจังหวัดจรดทะเลสาบสงขลา
ในอดีต พัทลุงเป็นเมืองที่มีประวัติศาสตร์เก่าแก่แห่งหนึ่ง และยังมีสภาพภูมิประเทศทั้งที่ราบ เนินเขา และชายฝั่ง โดยทางทิศตะวันตกของจังหวัด จะเป็นพื้นที่ที่ราบสูงและที่ราบเชิงเขา อันเนื่องมาจากมีพื้นที่ติดต่อกับทิวเขานครศรีธรรมราช ถัดลงมาทางตอนกลางและทางทิศตะวันออกของจังหวัด จรดทะเลสาบสงขลาจะเป็นที่ราบลุ่ม เหมาะแก่การทำการเกษตรกรรม โดยเฉพาะอย่างยิ่งการทำนาข้าว ชาวภาคใต้จะเรียกจังหวัดนี้ว่า "เมืองลุง"
สัญลักษณ์ประจำจังหวัด

คำขวัญประจำจังหวัด : เมืองหนังโนรา อู่นาข้าว พราวน้ำตก แหล่งนกน้ำ ทะเลสาบงาม เขาอกทะลุ น้ำพุร้อน
ตราประจำจังหวัด : ปรากฏเป็นรูปภูเขาอกทะลุ ซึ่งเป็นสัญลักษณ์หนึ่งของจังหวัด ซึ่งภูเขาอกทะลุนี้ ตั้งอยู่ในตัวอำเภอเมืองพัทลุง ปัจจุบันเป็นสถานที่ท่องเที่ยวที่สำคัญ มีบันไดทอดตัวยาวขึ้นจากเชิงเขาถึงถ้ำ ซึ่งเป็นรูอยู่ตรงกลางเพื่อให้นักท่องเที่ยวขึ้นไปชมทิวทัศน์ของจังหวัดพัทลุง ได้อย่างกว้างขวาง หากแต่ปัจจุบันยังขาดการดูแล ปรับปรุงและพัฒนาที่ยั่งยืนให้เป็นแหล่งท่องเที่ยวของจังหวัด
ต้นไม้ประจำจังหวัด : ต้นพะยอม (Shorea roxburghii)
ดอกไม้ประจำจังหวัด : ดอกพะยอม
สัตว์น้ำประจำจังหวัด : ปลากระแหหรือปลาลำปำ (Barbonymus schwanenfeldii)
ที่ตั้ง

จังหวัดพัทลุง ตั้งอยู่ทางทิศตะวันออกของภาคใต้ของประเทศไทย ระหว่างละติจูดที่ 7 องศา 6 ลิปดาเหนือถึง 7 องศา 53 ลิปดาเหนือ และลองจิจูดที่ 100 องศา 5 ลิปดาตะวันออก ห่างจากกรุงเทพมหานครตามเส้นทางสายเอเชีย (ทางหลวงแผ่นดินหมายเลข 41) เป็นระยะทางประมาณ 858 กิโลเมตร และตามเส้นทางรถไฟ ระยะทางประมาณ 846 กิโลเมตร ความยาวของจังหวัดจากทิศเหนือไปทิศใต้ประมาณ 78 กิโลเมตรและความกว้างจากทิศตะวันออกไปทิศตะวันตก ระยะทางประมาณ 53 กิโลเมตร มีพื้นที่ทั้งหมดประมาณ 3,424.473 ตารางกิโลเมตร หรือ 2,140,296 ไร่ (พื้นดิน 1,919,446 ไร่ พื้นน้ำ 220,850 ไร่) มีเขาที่สูงที่สุดคือเขาเจ็ดยอด อยู่ในเทือกเขาบรรทัด สูงประมาณ 1,260 เมตร
มีอาณาเขตติดต่อ ดังนี้
ทิศเหนือ ติดต่อกับจังหวัดนครศรีธรรมราช
ทิศใต้ ติดต่อกับจังหวัดสตูลและจังหวัดสงขลา
ทิศตะวันออก ติดต่อกับทะเลสาบสงขลาซึ่งเป็นน่านน้ำติดต่อกับจังหวัดสงขลา
ทิศตะวันตก ติดต่อกับทิวเขาบรรทัด ซึ่งเป็นแนวติดต่อกับจังหวัดตรัง
หน่วยการปกครอง

การปกครองแบ่งออกเป็น 11 อำเภอ 65 ตำบล 670 หมู่บ้าน
| --- | --- |
 อำเภอเมืองพัทลุง  อำเภอกงหรา  อำเภอเขาชัยสน  อำเภอตะโหมด  อำเภอควนขนุน  อำเภอปากพะยูน  อำเภอศรีบรรพต  อำเภอป่าบอน  อำเภอบางแก้ว  อำเภอป่าพะยอม  อำเภอศรีนครินทร์:  แผนที่หน่วยการปกครอง
การปกครองส่วนท้องถิ่น

จังหวัดพัทลุง มีการแบ่งการปกครองส่วนท้องถิ่น (อปท.) เฉพาะรูปแบบทั่วไป ดังนี้
จังหวัดพัทลุงมีองค์กรปกครองส่วนท้องถิ่น จำนวน 74 แห่ง ประกอบด้วย องค์การบริหารส่วนจังหวัด (อบจ.) จำนวน 1 แห่ง เทศบาล จำนวน 49 แห่ง (แยกเป็นเทศบาลเมือง จำนวน 1 แห่ง และเทศบาลตำบล จำนวน 48 แห่ง) และองค์การบริหารส่วนตำบล (อบต.) จำนวน 24 แห่ง [ที่มา:สำนักส่งเสริมการปกครองท้องถิ่นจังหวัดพัทลุง (พฤษภาคม 2564)]
การปกครองส่วนท้องถิ่น > องค์การบริหารส่วนจังหวัด (อบจ.)

มีองค์การบริหารส่วนจังหวัด 1 แห่ง
ประกอบไปด้วย ฝ่ายบริหารคือ นายก อบจ. พัทลุงพร้อมรองนายกอบจ. (2 ท่าน) เลขานุการนายกอบจ. (3 ท่าน) ที่ปรึกษานายกอบจ. (2 ท่าน) และที่ปรึกษาพิเศษนายกอบจ. (9 ท่าน) และฝ่ายสภา อบจ. พัทลุง โดยมี สมาชิก อบจ. หรือ สจ. 30 ท่าน เป็นประธานสภาและรองประธานสภาคนที่ 1 และคนที่ 2 อีกทั้งได้เลือกสมาชิกเป็นเลขานุการสภาอบจ. (1 ท่าน) ซึ่งแบ่งเขตของทั้ง 11 อำเภอ 65 ตำบล 670 หมู่บ้าน
(การแบ่งเขตเลือกตั้งแต่ละครั้งประกาศโดย กกต.)
การปกครองส่วนท้องถิ่น > เทศบาลเมือง

มีเทศบาลเมือง 1 แห่ง คือ
เทศบาลเมืองพัทลุง (ตั้ง พ.ศ. 2479)
เขตพื้นที่รับผิดชอบ คือ  ตำบลคูหาสวรรค์ (ทั้งตำบล)และบางส่วนของอีก 6 ตำบลในหมู่ต่าง ๆ คือ ตำบลเขาเจียก (หมู่ 11), ตำบลควนมะพร้าว (หมู่ 3), ตำบลลำปำ (หมู่ 3-4, 6-7, 9), ตำบลตำนาน (หมู่ 10), ตำบลปรางหมู่ (หมู่ 9) และ ตำบลท่ามิหรำ (หมู่ 2)
การปกครองส่วนท้องถิ่น > เทศบาลตำบล

จังหวัดพัทลุงมีเทศบาลตำบล 48 แห่ง ในทุกอำเภอ ยกเว้นอำเภอศรีบรรพต (ทั้ง 3 ตำบลยังมีฐานะเป็น อบต. ทั้งหมด)
เทศบาลตำบลโคกชะงาย อำเภอเมืองพัทลุง (พ.ศ. 2551)
เทศบาลตำบลเขาเจียก อำเภอเมืองพัทลุง (พ.ศ. 2552)
เทศบาลตำบลท่ามิหรำ อำเภอเมืองพัทลุง (พ.ศ. 2552)
เทศบาลตำบลนาท่อม อำเภอเมืองพัทลุง (พ.ศ. 2552)
เทศบาลตำบลปรางหมู่ อำเภอเมืองพัทลุง (พ.ศ. 2552)
เทศบาลตำบลพญาขัน อำเภอเมืองพัทลุง (พ.ศ. 2552)
เทศบาลตำบลร่มเมือง อำเภอเมืองพัทลุง (พ.ศ. 2552)
เทศบาลตำบลท่าแค อำเภอเมืองพัทลุง (พ.ศ. 2555)
เทศบาลตำบลนาโหนด อำเภอเมืองพัทลุง (พ.ศ. 2555)
เทศบาลตำบลตำนาน อำเภอเมืองพัทลุง (พ.ศ. 2563)
เทศบาลตำบลลานข่อย อำเภอป่าพะยอม (พ.ศ. 2551)
เทศบาลตำบลบ้านพร้าว อำเภอป่าพะยอม (พ.ศ. 2551)
เทศบาลตำบลชุมพล อำเภอศรีนครินทร์ (พ.ศ. 2551)
เทศบาลตำบลบ้านนา อำเภอศรีนครินทร์ (พ.ศ. 2551)
เทศบาลตำบลลำสินธุ์ อำเภอศรีนครินทร์ (พ.ศ. 2552)
เทศบาลตำบลอ่างทอง อำเภอศรีนครินทร์ (พ.ศ. 2552)
เทศบาลตำบลเขาชัยสน อำเภอเขาชัยสน (พ.ศ. 2542)
เทศบาลตำบลโคกม่วง อำเภอเขาชัยสน (พ.ศ. 2551)
เทศบาลตำบลจองถนน อำเภอเขาชัยสน (พ.ศ. 2552)
เทศบาลตำบลท่ามะเดื่อ อำเภอบางแก้ว (พ.ศ. 2542)
เทศบาลตำบลบางแก้ว อำเภอบางแก้ว (พ.ศ. 2550)
เทศบาลตำบลควนขนุน อำเภอควนขนุน (พ.ศ. 2542)
เทศบาลตำบลหนองพ้อ อำเภอควนขนุน (พ.ศ. 2551)
เทศบาลตำบลทะเลน้อย อำเภอควนขนุน (พ.ศ. 2552)
เทศบาลตำบลมะกอกเหนือ อำเภอควนขนุน (พ.ศ. 2542)
เทศบาลตำบลบ้านสวน อำเภอควนขนุน (พ.ศ. 2551)
เทศบาลตำบลพนางตุง อำเภอควนขนุน (พ.ศ. 2551)
เทศบาลตำบลนาขยาด อำเภอควนขนุน (พ.ศ. 2551)
เทศบาลตำบลดอนทราย อำเภอควนขนุน (พ.ศ. 2552)
เทศบาลตำบลโตนดด้วน อำเภอควนขนุน (พ.ศ. 2552)
เทศบาลตำบลแพรกหา อำเภอควนขนุน (พ.ศ. 2552)
เทศบาลตำบลแหลมโตนด อำเภอควนขนุน (พ.ศ. 2552)
เทศบาลตำบลปากพะยูน อำเภอปากพะยูน (พ.ศ. 2542)
เทศบาลตำบลอ่าวพะยูน อำเภอปากพะยูน (พ.ศ. 2551)
เทศบาลตำบลหารเทา อำเภอปากพะยูน (พ.ศ. 2551)
เทศบาลตำบลดอนทราย อำเภอปากพะยูน (พ.ศ. 2552)
เทศบาลตำบลเกาะนางคำ อำเภอปากพะยูน (พ.ศ. 2552)
เทศบาลตำบลดอนประดู่ อำเภอปากพะยูน (พ.ศ. 2555)
เทศบาลตำบลป่าบอน อำเภอป่าบอน (พ.ศ. 2542)
เทศบาลตำบลชะรัด อำเภอกงหรา (พ.ศ. 2551)
เทศบาลตำบลกงหรา อำเภอกงหรา (พ.ศ. 2552)
เทศบาลตำบลคลองทรายขาว อำเภอกงหรา (พ.ศ. 2552)
เทศบาลตำบลสมหวัง อำเภอกงหรา (พ.ศ. 2555)
เทศบาลตำบลตะโหมด อำเภอตะโหมด (พ.ศ. 2542)
เทศบาลตำบลเขาหัวช้าง อำเภอตะโหมด (พ.ศ. 2551)
เทศบาลตำบลแม่ขรี อำเภอตะโหมด (พ.ศ. 2542)
เทศบาลตำบลควนเสาธง อำเภอตะโหมด (พ.ศ. 2551)
เทศบาลตำบลคลองใหญ่ อำเภอตะโหมด (พ.ศ. 2555)
การปกครองส่วนท้องถิ่น > เทศบาลตำบล > องค์การบริหารส่วนตำบล (อบต.)

จังหวัดพัทลุงมีองค์การบริหารส่วนตำบล (อบต.) จัดตั้งเมื่อ พ.ศ. 2538 (2 ตำบล)และพ.ศ. 2539 (22 ตำบล) รวมทั้งหมด 24 แห่งในทุกอำเภอ ยกเว้น 2 อำเภอได้ยกฐานะเป็นเทศบาลตำบลทั้งอำเภอคือ อำเภอตะโหมด และอำเภอศรีนครินทร์
อบต. ชัยบุรี อำเภอเมืองพัทลุง (พ.ศ. 2539)
อบต. ควนมะพร้าว อำเภอเมืองพัทลุง (พ.ศ. 2539)
อบต. ลำปำ อำเภอเมืองพัทลุง (พ.ศ. 2539)
อบต. คลองเฉลิม อำเภอกงหรา (พ.ศ. 2539)
อบต. เขาชัยสน อำเภอเขาชัยสน (พ.ศ. 2539)
อบต. ควนขนุน อำเภอเขาชัยสน (พ.ศ. 2539)
อบต. หานโพธิ์ อำเภอเขาชัยสน (พ.ศ. 2539)
อบต. ชะมวง อำเภอควนขนุน (พ.ศ. 2539)
อบต. ปันแต อำเภอควนขนุน (พ.ศ. 2539)
อบต. พนมวังก์  อำเภอควนขนุน (พ.ศ. 2539)
อบต. โคกสัก อำเภอบางแก้ว (พ.ศ. 2539)
อบต. นาปะขอ อำเภอบางแก้ว (พ.ศ. 2539)
อบต. เกาะหมาก อำเภอปากพะยูน (พ.ศ. 2539)
อบต. ฝาละมี อำเภอปากพะยูน (พ.ศ. 2539)
อบต. ป่าบอน อำเภอป่าบอน (พ.ศ. 2539)
อบต. โคกทราย อำเภอป่าบอน (พ.ศ. 2539)
อบต. ทุ่งนารี อำเภอป่าบอน (พ.ศ. 2539)
อบต. วังใหม่ อำเภอป่าบอน (พ.ศ. 2538)
อบต. หนองธง อำเภอป่าบอน (พ.ศ. 2539)
อบต. ป่าพะยอม อำเภอป่าพะยอม (พ.ศ. 2539)
อบต. เกาะเต่า อำเภอป่าพะยอม (พ.ศ. 2538)
อบต. เขาปู่ อำเภอศรีบรรพต (พ.ศ. 2539)
อบต. เขาย่า อำเภอศรีบรรพต (พ.ศ. 2539)
อบต. ตะแพน อำเภอศรีบรรพต (พ.ศ. 2539)